stanford-oval/wikipedia huggingface dataset:
Or (joki)
Maantietoa > Sivujoet

Or ja sen sivujoet muodostavat yhdessä 18 600 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):
| yhtyy Oriin (km suusta) | nimi | nimi (ven>  ) | nimi (kaz>  ) | pituus (km) | valuma-alue (km²) | lähde |
| --- | --- | --- | --- | --- | --- | --- |
| 38 | Mendybai | Мендыбай |  | 61 | 783 | 1 |
| 66 | Aštšibutak | Ащибутак (Тута) |  | 39 |  | 1 |
| 69 | Kamsak | Камсак (Камсакты) |  | 66 | 3170 | 1 |
| 110 | Mamyk | Мамыт (Мамык) |  | 71 | 1270 | 1 |
Lähteet: 1 =
Vuodenajat ja virtaamat

Joen ympäristö on aroa tai puoliaavikkoa, jonka ilmasto on mannermainen. Silloin alueella sataa kesällä vain vähän, mutta talvet ovat kylmiä ja vähälumisia. Joen virtaamasta 95% saadaan sulavasta lumesta, joka yhdessä jäidenlähdön kanssa maalis- ja huhtikuun vaihteessa aiheuttavat suurtulvan, joka kestää huhtikuun ja toukokuun ajan. Tulva leviää alavalla tasangolla kauaksi uomastaan ja tulvan hellitettyä, jää joen vedenpinta matalalle ja kuluttaa itselleen kapean uoman. Joki jäätyy uudelleen lokakuussa tai marraskuussa. Joen virtaama on keskimäärin (MQ) 21,3 m³/s kohdassa, joka on 61 kilometriä joensuusta.
Aiheesta muualla

Orenburgskaja oblast: reka Or (venäjäksi)
Peter Luccin

| 0 | 1 | 2 |
| --- | --- | --- |
 Peter Luccin vuonna 2011.
Henkilötiedot
Koko nimi: Peter Bernard Luccin
Syntymäaika: 9. huhtikuuta 1979 (ikä 45)
Syntymäpaikka: Marseille, Ranska
Pelipaikka: keskikenttäpelaaja
Pituus: 181 senttimetriä
Seura
Seura: FC Dallas
Pelinumero: 8
Seurat
| Vuodet | Seura | O (M) |
| 1996 1997–1998 1998–2000 2000–2001 2001–2004 2004–2007 2007–2010 2008–2009 2011–2012 2012– | Cannes Bordeaux Marseille Paris Saint-Germain Celta Vigo Atlético Madrid Zaragoza → Racing Santander (laina) FC Lausanne-Sport FC Dallas | 13 (0) 41 (0) 51 (2) 26 (1) 97 (8) 89 (2) 30 (0) 23 (2) 7 (1) 0 (0) |
 Seurajoukkueuran tilastot kattavat vain kansalliset sarjat, päivitetty 15. elokuuta 2013.
Peter Bernard Luccin (s. 9. huhtikuuta 1979 Marseille, Ranska) on ranskalainen jalkapalloilija, joka edustaa MLS:ssa pelaavaa FC Dallasia. Hän on pelipaikaltaan keskikenttäpelaaja.
Luccin aloitti ammattilaisuransa vuonna 1996 Cannesia, minkä jälkeen hän edusti myös kolmea muuta ranskalaista pääsarjaseuraa. Vuonna 2001 hän jatkoi uraansa Espanjassa, jossa hän pelasi kaikkiaan neljässä eri seurassa. Kun Luccinin sopimus espanjalaisen Zaragozan kanssa päättyi vuonna 2010, hän oli jonkin aikaa ilman seuraa käyden koeajalla sekä Skotlannin liigan Celticissä että Bundesliigan FC Kölnissä. Vuonna 2011 solmittu sopimus sveitsiläisen FC Lausanne-Sportin kanssa purettiin jatkuvien loukkaantumishuolien seurauksena. Luccin liittyi nykyiseen seuraansa joulukuussa 2012.
Luccin kuuluu  yhteen ranskalaisen jalkapalloilun menestyksekkäimmistä sukupolvista. Hän osallistui vuonna 1997 Malesiassa järjestettyihin alle 20-vuotiaiden maailmanmestaruuskilpailuihin nuorisomaajoukkueessa, jossa pelasi useita 1990-luvun lopun ja 2000-luvun alun ranskalaisia supertähtiä. Heidän joukossaan olivat muiden muassa Nicolas Anelka, Thierry Henry, William Gallas ja David Trezeguet. Luccin oli joukkueensa parhaita pelaajia tehden turnauksessa myös kaksi maalia. Toisin kuin maailmankuulujen pelitovereidensa Luccinin ei ole onnistunut lyödä itseään läpi A-maajoukkuetasolla.
Luccinia pidetään erinomaisena puolustavana keskikenttäpelaajana, joka tekee töitä laajalla säteellä. Luccin on kunnostautunut myös kovana taklaajana ja tämä näkyy myös kurinpitotilastoissa. Esimerkiksi seitsemän ensimmäisen Espanjassa pelaamansa pääsarjakauden aikana hänelle annettiin yhteensä 81 keltaista korttia ja 11 punaista korttia.
Tauno Lindgren

Tauno Wilhelm Lindgren (4. joulukuuta 1911 Kemi – 25. kesäkuuta 1991 Espoo) oli suomalainen pyöräilijä. Hän osallistui 1936 kesäolympialaisten maantieajoon. Hän voitti ensimmäiset Siuntion ajot vuonna 1935 sekä seuraavana vuonna 1936.
Otto Andersson (kansanedustaja, 1881–1925)

| Otto Andersson |
| --- | --- |
 Otto Andersson 1920-luvulla.
Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Vaasan pohjoinen
Henkilötiedot
Syntynyt: 10. huhtikuuta 1881 Munsala
Kuollut: 16. syyskuuta 1925 (44 vuotta) Pietarsaari
Ammatti:  maanviljelijä
Isak Otto Andersson (10. huhtikuuta 1881 Munsala – 16. syyskuuta 1925 Pietarsaari) oli suomalainen poliitikko ja työväenliikkeen vaikuttaja, joka toimi SDP:n kansanedustajana vuosina 1919–1922. Hän oli niin sanotun munsalasosialismin perustajia ja liikkeen ensimmäinen johtohahmo.
Elämä > Lapsuus ja nuoruus

Talonpoikaisperheeseen syntynyt Otto Andersson kävi Anders Svedbergin Munsalan Storsvediin perustamaa kansakoulua, jossa hänen luokkatoverinaan oli muun muassa J. J. Huldén. Andersson oli kiinnostunut kasvitieteestä. Hän luki kaikki käsiinsä saamat Carl von Linnén kirjat ja haaveili ryhtyvänsä kukanviljelijäksi. Vuosisadan vaihteessa Andersson lähti siirtolaiseksi Yhdysvaltoihin. Vuonna 1904 San Franciscossa sementtimiehenä työskennellyt Andersson liittyi Amerikan sosialistisen puolueen jäseneksi ja ryhtyi opiskelemaan sosialismin teoriaa tutustumalla muun muassa Karl Marxin, Friedrich Engelsin, Karl Liebknechtin, Emile Vandervelden ja Achille Lorian teoksiin. Hän palasi kotimaahan 1906 käytyään työnhaussa Alaskan kaivoksilla, joissa olosuhteet olivat surkeita ja työnantajien tukahduttaman ay-liikkeen toiminta mahdotonta.
Elämä > Munsalasosialismi syntyy

Suomeen palattuaan Andersson ryhtyi viljelemään kotitilaansa Peltmon kylässä. Vuosina 1910–1911 hän opiskeli Jönköpingissä toimineessa Per Rösiön maaviljelyskoulussa. Munsalassa Anderssonin ympärille syntyi sosialistinen liike, johon liittyi myös muita Pohjois-Amerikassa aatteeseen tutustuneita entisiä siirtolaisia kuten hänen matkakumppaninsa Erik J. Helsing sekä K. J. Neuman. Vuonna 1912 Andersson oli herättämässä henkiin Jakob Näsin perustaman Munsalan työväenyhdistyksen hiipunutta toimintaa. Hänellä oli myös merkittävä rooli Storsvedin työväentalon rakentamisessa. Vaikka Andersson oli aseellista vallankumousta vastustanut pasifisti, yrittivät suojeluskuntalaiset vangita hänet sisällissodan alkupäivinä. Andersson onnistui karkaamaan pidättäjiltään ja liittymään parinkymmenen munsalalaisen sosialistin ryhmään, joka pakeni Merenkurkun yli Uumajaan. Miehet internoitiin ja karkotettiin takaisin Suomeen, ennen kuin paikalliset sosialidemokraatit ehtivät anomaan heille turvapaikkaa. Lopulta Andersson joutui piileskelemään parin kuukauden ajan kotiseutunsa metsissä odottaen sodan loppumista ja tilanteen rauhoittumista.
Elämä > Valtakunnanpolitiikassa

Andersson oli ehdokkaana useita kertoja jo ennen sisällissotaa, mutta hänet valittiin eduskuntaan vasta 1919, jolloin SDP sai Vaasan pohjoisesta vaalipiiristä kaksi paikkaa. Seuraavissa vaaleissa sosialidemokraateilla ei katsottu olevan mahdollisuuksia asemiensa säilyttämiseen, joten 1922 Andersson lähti ehdolle Uudellamaalla, mutta jäi sielläkin varasijalle. Presidentin valitsijamiehenä hän oli 1925. Andersson tunnettiin myös kirjallisista harrastuksistaan. Hän toimi Österbottens Folkbladin ja Arbetarbladetin avustajana. Andersson runoja julkaistiin työväenlehdissä ja vuonna 1920 hänen näytelmänsä Midsommarnatten på Sandskär voitti Fram-kustantamon kirjoituskilpailun. Pitkään sydänvaivoista kärsinyt Andersson kuoli keuhkokuumeeseen Malmin sairaalassa Pietarsaaressa 44-vuotiaana. Hänet on haudattu Munsalan hautausmaalle.
Perhe

Otto Anderssonin puoliso oli Ester Elisabet Nyby (1892–1954), jonka kanssa hän avioitui vuonna 1915. Perheessä oli viisi lasta. Miehensä kuoleman jälkeen Ester Anderssom jatkoi kotitilansa viljelyä ja hänestä tuli myös yksi Munsalan sosialidemokraattisen liikkeen kantavista voimista.
Teokset

Midsommarnatten på Sandskär.  (Nimimerkillä ”Otto Dickman”)  Vasa:  Fram, 1920.
Takoa Invest

Takoa Invest Oy on suomalainen perheomisteinen sijoitusyhtiö. Vuodesta 1987 asti toimineen yrityksen toimitusjohtajana ja puheenjohtajana toimii Seppo Saastamoinen. Yrityksen liiketoiminta keskittyy vähittäiskauppaan, pääomasijoituksiin, kiinteistöihin sekä rahasto- ja vaihto-omaisuuteen.
Vuonna 2020 yrityksen liikevaihto oli 12,9 miljoonaa euroa ja yritys työllisti 7 henkilöä. Yhtiön pääkonttori sijaitsee Helsingissä Aleksanterinkadulla.
Takoa Invest on muun muassa Tokmanni-kauppaketjun suuromistaja 17,9% osakeosuudella.
Perkolaattori

| --- | --- |
 Perkolaattori:  Perkolaattori purettuna
Perkolaattorin toimintaperiaate. Ylhäällä on rei'itetty levy joka levittää veden valumaan tasaisemmin suuremmalle alalle, tummanruskea on jauhettua kahvia joka on metallisessa suodattimessa, alimpana on vaaleanruskea valmista kahvia/vettä ja alimpana punainen on lämmönlähde.
Perkolaattori eli pulputuspannu on kahvinkeitin, jossa kahvin valmistustapa on periaatteeltaan sama kuin mokkapannussa. Toisin kuin jälkimmäisessä, perkolaattorissa kahvin suodatus ei tapahdu paineistettuna eikä kahvi jää ylempään säiliöön.
Toiminta

Perkolaattorissa vesisäiliö on alimmaisena ja pannukarkea kahvijauhe annostellaan säiliön päällä olevaan siivilään. Kuumentunut vesi virtaa suodatinputkea ylös pannun yläosaan ja valuu sieltä kahvijauheen päälle. Suodatuttuaan neste valuu siivilän läpi takaisin alasäiliöön.
Sykli jatkuu kunnes koko nesteen lämpötila on lähellä kiehumispistettä, ja pannun pulputus lakkaa. Koska kahvi ei saa kiehua, pienentävät termostaatilla varustetut perkolaattorit pulputuksen päätyttyä lämmitystehoaan. Manuaaliohjasteisesta laitteesta on siinä vaiheessa kytkettävä sähkö pois tai säädettävä tehoa pienemmäksi.
Ensimmäiset perkolaattorit olivat levyllä tai avotulella suoraan ulkopuolelta kuumennettavia. Nykyään useimmat perkolaattorit toimivat omalla sähkömekanismillaan.
Aiheesta muualla

Kahvinvalmistusmenetelmiä Suomen Baristayhdistys ry. Arkistoitu 9.2.2018. Viitattu 22.6.2018.
Kahvin erikoisvalmistustapoja Meira. Viitattu 22.6.2018.
Ruotsalainen, Janne: Jos joku tietää, niin tämä mies: Kahvia ei saa koskaan keittää Aamulehti.  6.3.2017. Arkistoitu 22.6.2018. Viitattu 22.6.2018.
Wikimedia Commonsissa on kuvia tai muita tiedostoja aiheesta .
Wikisanakirjassa on tähän liittyvä sananselitys: .
Permanent Clear Light

Permanent Clear Light on suomalainen vuonna 2010 perustettu rockyhtye. Tyylillisesti se yhdistetään psykedeliseen ja progressiiviseen rockiin.
Yhtye on julkaissut useita single- ja split singlelevyjä brittiläiselle Fruits de Mer Recordsille sekä kolme pitkäsoittoa (Havasupai Records, G.O.D ja Sulatron). Yhtyeen tuotantoa on julkaistu myös useilla kokoelmalevyillä. Nykyiset jäsenet ovat Markku Helin, Arto Kakko ja Matti Laitinen.
Aiheesta muualla

Permanent Clear Light Progarchives
Permanent Clear Light cosmic comics CD Sulatron
Pekko Pesonen

Pekko Pesonen 2010 Jussi-gaalassa.
Pekko Pesonen (s. 1976 Hämeenlinna) on suomalainen elokuva- ja televisiokäsikirjoittaja ja dramaturgi.
Pesonen valmistui käsikirjoittajaksi Taideteollisen korkeakoulun elokuvataiteen osastolta vuonna 2002.[lähde? ] Hän on käsikirjoittanut muun muassa elokuvat Lapsia ja aikuisia (2004) ja Tyttö sinä olet tähti (2005) ja Napapiirin sankarit (2010), josta hän sai vuoden 2011 parhaan käsikirjoituksen Jussin. Pesonen käsikirjoitti myös elokuvan jatko-osat Napapiirin sankarit 2 (2015) ja Napapiirin sankarit 3 (2017). Vuonna 2016 saivat ensi-iltansa hänen käsikirjoittamansa elokuvat Jättiläinen ja Onnenonkija.
Vuonna 2008 Pesonen voitti parhaan draamakäsikirjoituksen Venla-palkinnon Veljet-minisarjan käsikirjoituksesta. Samana vuonna toinen Pesosen kirjoittama minisarja Sitoutumisen alkeet voitti parhaan fiktion KOURA-palkinnon. Elokuussa 2016 Pesoselle myönnettiin valtion viisivuotinen elokuva-alan taiteilija-apuraha.
Pesonen toimi yhtenä käsikirjoittajana televisioelokuvassa Gourmet Club (2004). Hän on ollut mukana käsikirjoittamassa myös televisiosarjoja Käenpesä, Osasto 5, Sairaskertomuksia ja Pääroolissa.[lähde? ] Lisäksi Pesonen on toiminut dramaturgina useissa televisio- ja elokuvatuotannoissa, sekä KOMteksti -käsikirjoitushautomossa.
Pesonen on toiminut puheenjohtajana Käsikirjoittajien killassa, johon kuuluu yli 80 suomalaista elokuva- ja televisiokäsikirjoittajaa. Pesosen käsikirjoittamista käsittelevä blogi Courier New ilmestyi vuosina 2010–2011 Ylen Kohtaus -sivustolla. Hän jatkoi blogia Suomileffa-sivustolla vuosina 2012–2014.
Tuotanto > Käsikirjoittajana

Gourmet Club (2004)
Lapsia ja aikuisia (2004)
Tyttö sinä olet tähti (2005)
Sitoutumisen alkeet (2008)
Veljet (2008)
Napapiirin sankarit (2010)
Maailmanparantaja (2011)
Napapiirin sankarit 2 (2015)
Jättiläinen (2016)
Onnenonkija (2016)
Napapiirin sankarit 3 (2017)
Peruna (2020)
Tuotanto > Dramaturgina

Viikko ennen vappua (2009)
Pussikaljaelokuva (2011)
Hulluna Saraan (2012)
Risto Räppääjä ja viileä Venla (2012)
Ei kiitos (2014)
Hymyjen maa (2015)
Aiheesta muualla

Pekko Pesonen Elonetissä.
Pekko Pesonen Internet Movie Databasessa. (englanniksi)
Pekko Pesonen Twitterissä
Pesälampi (Konnevesi)

| Pesälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°33′42″N, 26°05′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja järveen 
Järvinumero:  14.417.1.008
Mittaustietoja
Pinnankorkeus:  112,9 m  
Pituus:  210 m  
Leveys:  110 m  
Rantaviiva:  0,442 km  
Pinta-ala:  1,133 ha  
Saaria:  ei saaria 
 fiPesälampi 
Pesälampi  on Keski-Suomessa Konnevedellä  Tankolammen lähellä sijaitseva lampi.
Maantietoa

Lampi on 210 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ilojoen valuma-alueeseen (14.417) se kuuluu. Lammen vedenpinnan korkeus on 112,9 metriä mpy.
Peter Adolf Europaeus

Peter Adolf Europaeus (31. heinäkuuta 1753 Uusikirkko – 11. kesäkuuta 1825 Savitaipale) oli suomalainen rehtori, kirkkoherra ja kielitieteen ja kirjallisuuden harrastaja.
Europaeuksen vanhemmat olivat Viipurin läänin Uudenkirkon kirkkoherra Jakob Johan Europaeus (1721–1758) ja hänen toinen puolisonsa Beata Katarina Heintzius. Hän kävi Viipurin katedraalikoulua ja Porvoon lukiota ja pääsi ylioppilaaksi Turussa 1771. Europaeus vihittiin papiksi Haminan hiippakunnassa 1777.
Europaeus oli Haminan tuomiorovastin apulaisena Vehkalahden suomalaisessa seurakunnassa vuodesta 1777, Viipurin katedraalikoulun kieltenopettajana vuodesta 1781, Haminan triviaalikoulun rehtorina vuodesta 1785 ja Haminan normaalikoulun opettajana vuodesta 1788. Hänestä tuli Haminan arkkidiakoni ja saksalaisen seurakunnan pappi 1790 ja hän oli samalla Haminan tuomiokirkon taloudenhoitajana ja toimi tuomiokapitulin jäsenenä jo vuodesta 1784. Savitaipaleen kirkkoherraksi Europaeus valittiin vuonna 1795 ja lääninrovasti hänestä tuli vuonna 1804.
Europaeus harrasti kielitiedettä ja kirjallisuutta. Hän oli yli 20 vuoden ajan kirjeenvaihdossa Henrik Gabriel Porthanin kanssa.
Peter Adolf Europaeus oli naimisissa 1784–1803 Eva Kristina Platanin (k. 1803) kanssa ja vuodesta 1806 Sofia Peijon (k. 1850) kanssa. Hänen poikiaan olivat Turun ja Porin lääninkanslian venäjän kielen kääntäjä Emil Europaeus (s. 1807), alikapteeni Nils Vilhelm Europaeus (1810–1858) ja kielentutkija David Emanuel Daniel Europaeus (1820–1884).
Aiheesta muualla

Peter Adolf Europaeuksen elämäkerta Kansallisbiografiassa
Peter Adler Alberti

| Peter Adler Alberti |
| --- | --- |
 Alberti noin vuonna 1900.
Tanskan oikeusministeri
 Deuntzerin ja Christensenin hallitukset 24. heinäkuuta 1901 – 24. heinäkuuta 1908  
Edeltäjä:  Carl Goos
Seuraaja:  Svend Høgsbro
Kansankäräjäedustaja
 1892–1908  
Henkilötiedot
Syntynyt: 10. kesäkuuta 1851 Kööpenhamina, Tanska
Kuollut: 14. kesäkuuta 1932 (81 vuotta) Kööpenhamina, Tanska
Vanhemmat:  Christian Carl Alberti
Tiedot
Puolue:  Vasemmistoreformipuolue
Peter Adler Alberti (10. heinäkuuta 1851 Kööpenhamina – 14. kesäkuuta 1932 Kööpenhamina) oli tanskalainen juristi ja vasemmistoreformipuolueen poliitikko, joka toimi kansanedustajana vuosina 1892–1908 ja Tanskan oikeusministerinä 1901–1908. Hän tunnusti vuonna 1908 kavaltaneensa valtiolta useita miljoonia kruunuja, ja hänet tuomittiin vuonna 1910 kahdeksaksi vuodeksi kuritushuoneeseen, mutta armahdettiin jo vuonna 1917. Albertin tapaus johti Jens Christian Christensenin hallituksen eroon.
Aiheesta muualla

Kuvia tai muita tiedostoja aiheesta Peter Adler Alberti Wikimedia Commonsissa
Dansk Biografisk Leksikon (tanskaksi)
Synnytyksenjälkeinen verenvuoto

Synnytyksen jälkeinen verenvuoto tarkoittaa useimmiten enemmän kuin 500 tai 1 000 millilitran verenvuotoa ensimmäisen 24 tunnin kuluessa synnytyksestä. Diagnoosikriteeristö voi myös edellyttää alhaisen vesimäärän oireita. Alkuvaiheen oireita voivat olla sydämen tiheälyöntisyys, pyörtymisen tunne seisoessa sekä tihentynyt hengitys. Verenvuodon jatkuessa potilasta voi alkaa paleltaa, verenpaine saattaa laskea ja hänestä voi tulla levoton tai hän voi menettää tajuntansa. Synnytyksen jälkeinen verenvuoto voi alkaa jopa kuusi viikkoa synnytyksen jälkeen.
Yleisin syy on kohdun heikko supistuminen synnytyksen jälkeen. Muita mahdollisia syitä ovat istukan osan jääminen kohtuun, kohdun repeämä tai veren hyytymisen puutteet. Tila on yleisempi naisilla, joilla on anemia, aasialainen syntyperä, useampia lapsia, runsaasti ylipainoa tai jotka ovat keskimääräistä kookkaampia tai yli 40-vuotiaita. Myös keisarileikkaus, synnytyksen käynnistäminen lääkkeillä ja episiotomia lisäävät taipumusta synnytyksen jälkeiseen verenvuotoon.
Ehkäisynä toimii tunnettujen riskitekijöiden vähentäminen. Tähän kuuluu mahdollisuuksien mukaan oksitosiini- tai sitä vastaava kohtua supistava lääkitys pian vauvan syntymisen jälkeen. Hoitona voidaan myös käyttää suonensisäistä nesteytystä, verensiirtoa ja ergotamiinia, joka vahvistaa edelleen kohdun supistumista. Kohdun puristaminen käsin voi myös auttaa, elleivät muut hoidot tehoa. Myös aorttaa voidaan painaa kohdistamalla painetta vatsaan. Maailman terveysjärjestö WHO on suositellut, että synnytyksen jälkeisen verenvuodon ensiapuna käytettäisiin pukinetta, jota käytetään tavallisesti alhaisesta kokonaisnestemäärästä aiheutuvan sokin ehkäisyyn.
Kehittyvissä maissa noin 1,2 %:iin synnytyksistä liittyy synnytyksen jälkeinen verenvuoto, ja verenvuodon saaneista naisista 3 % kuolee. Koko maailmassa synnytyksen jälkeinen verenvuoto johtaa vuosittain 44 000–86 000 kuolemaan, ja se onkin raskaudenaikaisten kuolemien pääasiallinen syy. Yhdistyneessä kuningaskunnassa 100 000 synnytystä kohden noin 0,4 naista kuolee synnytyksen jälkeiseen verenvuotoon, kun vastaava luku on noin 150 Saharan eteläpuoleisessa Afrikassa. Yhdistyneessä kuningaskunnassa nämä luvut ovat laskeneet merkittävästi ainakin 1800-luvun jälkipuoliskolta alkaen.
Määritelmä

Käytetystä määritelmästä riippuen synnytyksen jälkeisellä verenvuodolla tarkoitetaan suuremman kuin 500 tai 1 000 ml verimäärän vuotamista synnytystä seuraavan vuorokauden aikana.
Oireisto

Alkuoireita voivat olla esimerkiksi sydämen tiheälyöntisyys, pyörryttävä tunne seisoessa ja tihentynyt hengitys. Kun verenvuoto jatkuu, potilasta voi alkaa paleltaa, verenpaine voi laskea ja hän voi menettää tajuntansa.
Syitä

| Syy | Esiintyvyys |
| --- | --- |
Kohdun heikko supistuminen: 70 %
Tapaturma: 20 %
Istukkakudosjäännös: 10 %
Veren hyytymishäiriö: 1 %
Synnytyksen jälkeisen verenvuodon aiheuttajia ovat kohdun supistumattomuus synnytyksen jälkeen, tapaturman aiheuttama vamma, istukkakudoksen jääminen kohtuun ja veren hyytymishäiriö.
Jänteys: Kohdun heikko supistuminen tarkoittaa, ettei kohtu pysty supistumaan normaaliin kokoonsa, ja tämä voi johtaa jatkuvaan verenvuotoon. Sen syynä voivat olla kohtuun jäänyt istukkakudos tai tulehdus. Kohdun heikko supistuminen on yleisin synnytyksen jälkeisen verenvuodon aiheuttaja.
Tapaturma: Jos synnytystä ei valvota hyvin, synnytyskanava, kohtu, kohdunkaula, emätin ja väliliha voivat vaurioitua. Verenvuoto on runsasta, sillä kaikkien näiden elinten verenkierto lisääntyy raskauden aikana.
Kudos: istukan tai sikiön kudosjäännökset voivat aiheuttaa verenvuotoa.
Trombiini: verenvuotohäiriö aiheutuu veren hyytymishäiriöstä.
Torjunta

Oksitosiinia käytetään yleisesti heti synnytyksen jälkeen estämään synnytyksen jälkeistä verenvuotoa. Misoprostolia voidaan käyttää alueilla, jossa oksitosiinia ei ole saatavana. Napanuoran nopea ummistus ei vähennä riskiä ja voi aiheuttaa vauvalle anemiaa, eikä sitä tämän vuoksi yleensä suositella. Vuonna 2018 raportoitiin laajasta kliinisesta kokeesta, jolla osoitettiin karbetosiinin sopivuus synnytyksen jälkeisen verenvuodon hoitoon myös tropiikissa. Erotuksena jääkaappisäilytystä vaativan oksitosiiniin, karbetosiini säilyy 30 asteen lämpötilassa käyttökelpoisena vähintään kolme vuotta, joten se soveltuu paremmin haastaviin oloihin kehitysmaiden pienille terveysasemille tai muualle, jossa ei ole kylmäsäilytystiloja.
Hoito > Lääkehoito

Suonensisäisesti annettu oksitosiini on ensisijainen hoito synnytyksenjälkeisen verenvuodon hoidossa. Myös ergotamiinia voidaan käyttää.
Verenhyytymisen edistämiseen käytettyä traneksaamihappoa voidaan myös käyttää, mutta näyttö ei ole vielä vahva.
Hoito > Hoitolaitteet

Maailman terveysjärjestö suosittelee käytettäväksi non-pneumatic anti-shock garment (NASG) -pukinetta eli sokkia ehkäisevää ilmatonta paineasua, kun kyseessä on synnytys sairaalan ulkopuolella. Tarkoituksena on estää synnytykseen liittyvän verenvuodon aiheuttamaa sokkia niin pitkään, että potilas ehditään saada sairaalaan.
Hoito > Toimitatapa

California Maternity Quality Care Collaborative on kehittänyt yksityiskohtaisen, asteittain etenevän hoitomenettelyn. Se kuvaa neljä synnytykseen liittyvän ja sitä seuraavan verenvuodon astetta, ja sen noudattaminen vähentää äitien kuolleisuutta.
Taso 0: normaali – hoidetaan hieromalla kohtua ulkopuolelta ja oksitosiinilla.
Taso 1: tavallista runsaampi vuoto – valmistetaan laaja suoniyhteys, kootaan henkilöstöä, lisätään oksitosiinia, harkitaan muita lääkkeitä, hierotaan kohtua, valmistetaan kaksi yksikköä punasoluja.
Taso 2: vuoto jatkuu – tarkistetaan veren hyytymiskyky, kootaan ensiapuryhmä, siirrytään leikkaussaliin, asennetaan kohdunsisäinen pallo, annetaan lisää kohtua supistavia lääkkeitä (misoprostol, carboprost tromethamiini), harkintaan seuraavat: kohdun verisuonien tulppaaminen, kohdunkanavan laajentaminen ja kaavinta, laparotomia kohtua kokoavien ompeleiden kera tai kohdunpoisto.
Taso 3: vuoto jatkuu – aloitetaan runsaat verensiirrot, hankitaan lisää henkilökuntaa, tarkistetaan laboratoriotulokset, suoritetaan laparotomia, harkitaan kohdunpoistoa
Eräs Cochrane-verkoston julkaisu antaa ymmärtää, että aktiiviset hoitotoimet (kohtua supistavien lääkkeiden käyttö, napanuoran ummistus ja varovainen napanuoran vetäminen) synnytyksen kolmannen vaiheen aikana vähentävät vakavaa verenvuotoa ja anemiaa. Julkaisussa kuitenkin todettiin, että aktiiviset hoitotoimet nostivat äidin verenpainetta sekä lisäsivät pahoinvoinnin tunnetta, oksentelua ja kipua. Aktiivitoimia saaneiden ryhmästä useampi nainen palasi kotiuttamisen jälkeen sairaalaan verenvuodon vuoksi, ja heidän lastensa syntymäpaino aleni vastasyntyneiden vähemmän verimäärän vuoksi. Toisessa Cocharane-verkoston julkaisussa tarkasteltiin oksitosilääkityksen ajoitusta osana aktiivisia toimenpiteitä. Siinä todettiin sama hyöty, annettiinpa ainetta ennen istukan syntymistä tai sen jälkeen.